cyanic-selkie/wikianc huggingface dataset:
จูกัดเหลียง
ในนิยายสามก๊ก
ดูเนื้อเรื่องในนิยายสามก๊กที่เกี่ยวข้องกับจูกัดเหลียงตามรายการต่อไปนี้:
ความเคารพนับถือ
มีศาลเจ้าหลายแห่งที่สร้างขึ้นเพื่อรำลึกถึงจูกัดเหลียง หนึ่งในสถานที่ที่มีชื่อเสียงที่สุดได้แก่ศาลอู่โหฺวที่เฉิงตูและศาลอู่โหฺวที่ไป๋ตี้เฉิง
ในปี ค.ศ. 760 เมื่อจักรพรรดิถังซู่จงแห่งราชวงศ์ถังโปรดให้สร้างศาลเจ้าเพื่อเป็นเกียรติแก่เจียง จื่อหยา พระองค์โปรดให้สร้างประติมากรรมของจูกัดเหลียงพร้อมขุนพล/นักยุทธศาสตร์การทหารในประวัติศาสตร์ที่มีชื่อเสียงอีกเก้าคน ได้แก่ ไป๋ ฉี่, หัน ซิ่น, หลี่ จิ้ง, หลี่ ฉือจี้, จาง เหลียง, เถียน หรังจฺวี, ซุนจื่อ, อู๋ ฉี่ และ เยฺว่ อี้ วางในศาลขนาบรูปเคารพของเจียงจื่อ หยา
ภาพยนตร์และละครโทรทัศน์
นักแสดงที่มีชื่อเสียงที่รับบทเป็นจูกัดเหลียงภาพยนตร์และละครโทรทัศน์ ได้แก่
คณะสังคมสงเคราะห์ศาสตร์ มหาวิทยาลัยธรรมศาสตร์
คณะสังคมสงเคราะห์ศาสตร์ มหาวิทยาลัยธรรมศาสตร์ (Faculty of Social Administration, Thammasat University) เป็นส่วนราชการไทยระดับคณะวิชา สังกัดมหาวิทยาลัยธรรมศาสตร์ กระทรวงการอุดมศึกษา วิทยาศาสตร์ วิจัยและนวัตกรรม โดยเป็นคณะวิชาที่จัดตั้งขึ้นเป็นอันดับ 5 ของมหาวิทยาลัย เมื่อวันที่ 25 มกราคม พ.ศ. 2497 เปิดสอนในหลักสูตรสังคมสงเคราะห์ศาสตรบัณฑิต คณะสังคมสงเคราะห์ศาสตร์ มหาวิทยาลัยธรรมศาสตร์เป็นคณะแรกในประเทศไทยที่มีการเริ่มสอนวิชาสังคมสงเคราะห์แก่ประชาชน
ความเป็นมาและปัจจุบัน
ระยะแรก การศึกษาของคณะสังคมสงเคราะห์ศาสตร์ มหาวิทยาลัยธรรมศาสตร์ แบ่งออกเป็น 2 แผนกวิชาคือ แผนกสังคมสงเคราะห์ศาสตร์ และแผนกวารสารศาสตร์ ต่อมาได้มีพระราชกฤษฎีกาจัด ตั้งคณะสังคมสงเคราะห์ศาสตร์ (ฉบับที่ 2) พ.ศ. 2508 เพิ่มแผนกสังคมวิทยาและมานุษยวิทยา ขึ้นมาอีกแผนกหนึ่ง เมื่อระยะเวลาผ่านไป การศึกษาแต่ละแผนกวิชา ได้เจริญก้าวหน้าขึ้นโดยลำดับ แผนกวารสารศาสตร์ จึงได้แยกไปตั้งเป็นแผนกอิสระวารสารศาสตร์และสื่อสารมวลชน เมื่อ พ.ศ. 2513 และยกฐานะเป็นคณะวารสารศาสตร์และสื่อสารมวลชน เมื่อ พ.ศ. 2522 ส่วนแผนกสังคมวิทยาและมานุษยวิทยา ได้แยกไปตั้งเป็นแผนกอิสระสังคมวิทยาและมานุษยวิทยา เมื่อ พ.ศ. 2520 และยกฐานะเป็นคณะสังคมวิทยาและมานุษยวิทยา เมื่อ พ.ศ. 2527 แม้ว่าแผนกวารสารศาสตร์ และแผนกสังคมวิทยาและมานุษยวิทยา จะแยกไปตั้งเป็นแผนกอิสระและยกฐานะเป็นคณะแล้วก็ตาม คณะสังคมสงเคราะห์ศาสตร์ ก็ยังพัฒนางานทางด้านบริการการศึกษา บริการทางวิชาการและบริการสังคมด้วยดีมาเป็นลำดับ และใน พ.ศ. 2537 ได้มีประกาศทบวงมหาวิทยาลัย เรื่อง การแบ่งส่วนราชการในมหาวิทยาลัยธรรมศาสตร์ (ฉบับที่ 5) ให้แบ่งส่วนราชการในคณะสังคมสงเคราะห์ศาสตร์ออกเป็น 3 ส่วน คือ สำนักงานเลขานุการ ภาควิชาการพัฒนาชุมชน และภาควิชาสังคมสงเคราะห์ศาสตร์ ต่อมาปี พ.ศ. 2561 ภาควิชาการพัฒนาชุมชนได้เปลี่ยนชื่อเป็น ภาควิชานโยบายสังคม พัฒนาสังคมและการพัฒนาชุมชน ตามประกาศราชกิจจานุเบษา เล่ม 135 ตอนพิเศษ 144 ง เมื่อวันที่ 21 มิถุนายน พ.ศ. 2561
การดำเนินงาน
การดำเนินงานของคณะสังคมสงเคราะห์ศาสตร์ แบ่งออกเป็น 4 ด้าน คือ
การเรียนการสอน
การศึกษาภาคปฏิบัติ การศึกษาในหลักสูตรสังคมสงเคราะห์ศาสตรบัณฑิต ประกอบด้วยภาคทฤษฎี และภาคปฏิบัติ เพื่อให้นักศึกษา ถึงพร้อมด้วยความรู้ (Knowledge) ทัศนคติ (Attitude) และทักษะ (Skill) ทางสังคมสงเคราะห์ รวมทั้งคุณธรรม และจริยธรรมทางวิชาชีพ โดยเฉพาะการฝึกภาคปฏิบัตินั้น จะช่วยให้เกิดทักษะในการปฏิบัติงาน และช่วยให้นักศึกษามีความพร้อมในการนำความรู้ความเข้าใจในศาสตร์สังคม สงเคราะห์ภาคทฤษฎีไปใช้ในการปฏิบัติงานได้จริงเมื่อจบการศึกษาแล้ว รวมทั้งเป็นการปลูกจิตสำนึกและทัศนคติที่ดีของการเป็นนักสังคมสงเคราะห์ วิชาชีพต่อไปในอนาคต การฝึกภาคปฏิบัติ ซึ่งเป็นวิชาบังคับในหลักสูตรสังคมสงเคราะห์ศาสตรบัณฑิต มีจำนวน 2 วิชา คือ 1. สค.202 การฝึกภาคปฏิบัติ 1 : ฝึกให้นักศึกษาได้นำวิธีการสังคมสงเคราะห์เฉพาะราย กลุ่มไปใช้ในการปฏิบัติงานขององค์การ ฝึกให้นักศึกษาเรียนรู้แนวคิด ทฤษฎี หลักการ ทักษะทางวิชาชีพ โดยเฉพาะการนำวิธีการสังคมสงเคราะห์แบบ ผสมผสานไปประยุกต์ใช้ในหน่วยงานที่ให้บริการ ฝึกให้นักศึกษารู้จักวิเคราะห์ เชื่อมโยงการปฏิบัติงานสังคมสงเคราะห์แบบผสมผสาน การนำเสนอแนวคิดเพื่อปรับปรุงทั้งวิธีการให้บริการและการพัฒนาระบบสวัสดิการ สังคมใหม่ ๆ ที่สอดคล้องกับบริบทของสังคมไทยในระดับต่าง ๆ (ฝึกภาคสนาม 270 ชั่วโมง ตลอดภาคการศึกษา)
2. สค.301 การฝึกภาคปฏิบัติ 2 : ฝึกให้นักศึกษาได้นำวิธีการสังคมสงเคราะห์ไปประยุกต์ใช้ในการทำงานกับชุมชน เมืองหรือชนบท ฝึกให้นักศึกษาสามารถศึกษาชุมชน วิเคราะห์ชุมชน การวางแผนดำเนินโครงการ การปฏิบัติการตามแผนงานการประเมินผลการดำเนินงาน โดยนำแนวคิด ทฤษฎี หลักการ และวิธีการสังคมสงเคราะห์แบบผสมผสานไปใช้ในการศึกษา ฝึกให้นักศึกษาเกิดทักษะการทำงานกับชุมชน การสร้างเสริมการมีส่วนร่วมของประชาชนในกระบวนการปฏิบัติงานชุมชนทุกขั้นตอน การเรียนรู้กลยุทธ์ใหม่ในการทำงานกับชุมชน (ฝึกภาคสนาม 270 ชั่วโมง ตลอดภาคการศึกษา)
คุณค่า : กิจกรรมนักศึกษา
กิจกรรมนักศึกษา คือ งานที่นักศึกษาจัดขึ้นนอกเวลาเรียน ทั้งภายในและนอกสถาบัน อาจเกี่ยวข้องกับการเรียนในหลักสูตรโดยตรง ทั้งนี้ กิจกรรมดังกล่าวไม่มีการบังคับให้เข้าร่วม เกิดจากความเต็มใจ และสมัครใจของนักศึกษา กิจกรรมของนักศึกษาจัดขึ้นเพื่อสร้างสรรค์ และเป็นแนวทางที่เป็นประโยชน์ต่อสังคม เพื่อความรู้ ตอบสนองความต้องการและความสนใจของนักศึกษาเอง คือ เกิดความสนุกสนาน รวมถึงการเปิดโอกาสให้นักศึกษาได้นำความรู้ความสามารถของตนมาใช้ให้เกิดประโยชน์
ประสบการณ์ต่าง ๆ ที่ได้รับจากการทำกิจกรรมนักศึกษานั้นเป็นสิ่งที่สำคัญ และเป็นประโยชน์ต่อการใช้ชีวิตในอนาคต เนื่องจาก ปัจจุบันสังคมไม่ต้องการคนเก่งทางวิชาการเพียงอย่างเดียวแต่ต้องการ คนที่มีความสมบูรณ์ทั้งความรู้ทางวิชาการ วิชาชีพ และทักษะชีวิต ซึ่งถือว่าเป็นบัณฑิตที่สมบูรณ์ ประโยชน์ที่นักศึกษาได้รับจากการเข้าร่วมกิจกรรม ทำให้นักศึกษาเปิดมุมมองของตนเองให้กว้างขึ้น จัดการและบริหารเวลาได้อย่างเหมาะสม สามารถทำงานร่วมกับผู้อื่น มีบุคลิกภาพที่ดี รู้จักบทบาทผู้นำและผู้ตาม
การเข้าร่วมกิจกรรมนักศึกษา ไม่เพียงทำให้นักศึกษาใช้เวลาว่างและเกิดประโยชน์ แต่ยังส่งเสริมให้นักศึกษาเกิดการเรียนรู้นอกห้องเรียน นักศึกษาที่สนใจกิจกรรม ต้องการเข้าร่วมกิจกรรม หรือต้องการเป็นสมาชิกชมรม ชุมนุมต่าง ๆ สามารถติดต่อสอบถามได้ที่ ฝ่ายการนักศึกษาคณะสังคมสงเคราะห์ศาสตร์ หรือที่ คณะกรรมการนักศึกษาคณะสังคมสงเคราะห์ศาสตร์ โทร. 0–2696–5504
ผู้บริหารคณะ : คณบดี รองศาสตราจารย์ ดร.เดชา สังขวรรณ หัวหน้าภาควิชาสังคมสงเคราะห์ รองศาสตราจารย์ ระพีพรรณ คำหอม หัวหน้าภาควิชาพัฒนาชุมชน ผู้ช่วยศาสตราจารย์ กมลทิพย์ แจ่มกระจ่าง
งิ้วล้อการเมือง
งิ้วล้อการเมือง คณะสังคมสงเคราะห์ศาสตร์ แห่งมหาวิทยาลัยธรรมศาสตร์ หรือที่รู้จักกันในชื่องิ้วธรรมศาสตร์ เป็นการแสดงล้อเลียนเสียดสีสถานการณ์บ้านเมืองปัจจุบัน ที่นำเอาอุปรากรจีนหรืองิ้วมาดัดแปลง เริ่มมีตั้งแต่ พ.ศ. 2500 ที่ชุมนุมนาฏศิลป์ ส่วนใหญ่มักใช้เรื่องสามก๊กผสานกับสถานการณ์บ้านเมืองในขณะนั้น ๆ เป็นสำคัญ การแสดงงิ้วธรรมศาสตร์หยุดไปช่วงหนึ่งหลังเหตุการณ์ 6 ตุลามหาวิปโยค และกลับมาอีกครั้งเหตุการณ์พฤษภาทมิฬ พ.ศ. 2535 จากนั้นก็หยุดไป และมาเริ่มอีกครั้งในการขับไล่ทักษิณ ชินวัตร ปัจจุบันงิ้วธรรมศาสตร์ที่เล่นอยู่มหาวิทยาลัยธรรมศาสตร์จริง ๆ กับงิ้วที่เล่นในการชุมนุมเรียกร้อง ขับไล่นายกทักษิณนั้นเป็นคนละงิ้วกัน แต่มีที่มาเดียวกัน กล่าวคือเป็นงิ้วที่เริ่มจากคณะนิติศาสตร์ และต่อมาคณะนิติศาสตร์ไม่มีคนสืบงานต่อ งิ้วล้อการเมืองธรรมศาสตร์ปัจจุบันจึงตกสืบเนื่องมาเป็นงิ้วของคณะสังคมสงเคราะห์ศาสตร์ มหาวิทยาลัยธรรมศาสตร์เป็นชมรมปิด รับเฉพาะนักศึกษาสังคมสงเคราะห์เท่านั้น เรียกได้ว่า งิ้วล้อการเมืองคณะสังคมสงเคราะห์ศาสตร์ เล่นโดยนักศึกษาจริง ๆ ซึ่งการเล่นนั้นจะเล่นบทให้เข้ากับสถานณ์บ้านเมืองและใช้เหตุและผล ความคิดของนักศึกษาอย่างแท้จริง ส่วนงิ้วที่เล่น ณ เวทีพันธมิตร เป็น แค่ศิษย์เก่าธรรมศาสตร์ที่สนับสนุนฝ่ายพันธมิตรและเคยเล่นงิ้วมาก่อน และใช้ชื่อว่า งิ้วธรรมศาสตร์ ทั้ง ๆ ที่งิ้วธรรมศาสตร์ที่แท้จริงและเล่นโดยนักศึกษาธรรมศาสตร์นั้นคือ งิ้วล้อการเมือง คณะสังคมสงเคราะห์ศาสตร์ แห่งมหาวิทยาลัยธรรมศาสตร์ โดยงานประจำที่งิ้วล้อการเมืองเล่นทุกปี คือ งานรับเพื่อนใหม่ งานวันครบรอบการสถาปณาคณะสังคมสงเคราะห์ศาสตร์ และงานเปิดโลกกิจกรรมมหาวิทยาลัยธรรมศาสตร์ ปัจจุบันคณะงิ้วล้อการเมืองเปิดรับงานแสดงทั้งในและนอกสถานที่ตลอดทั้งปีอีกด้วย
เภสัชพฤกษศาสตร์
เภสัชพฤกษศาสตร์ (อังกฤษ:Pharmaceutical botany) เป็นวิชาที่ศึกษาเกี่ยวกับ สัณฐานวิทยาของพืช และ สารประกอบทุติยภูมิ ซึ่งเป็นวิชาที่มีความสำคัญสำหรับนำไปจัดประเภทหรือแยกพืชสมุนไพรที่เราต้องการได้ การดูลักษณ์ที่สำคัญของพืช ในแต่ละวงศ์ เพื่อ ที่จะได้เห็นถึงเอกลักษณ์สำคัญของพืชวงศ์นั้น ๆ บางลักษณ์จะต้องทำการผ่าหรือ ใช้กล้องส่องจึงจะเห็นชัดเจน
ราก
รากเป็นส่วนของพืชที่อยู่ใต้ดิน ทำหน้าที่หลัก 4 ประการคือ ในการจำแนกพืชมักจะไม่นำเอาลักษณะรากมาเป็นเกณฑ์ประกอบการตรวจเอกลักษณ์ชนิดพืชเพราะว่าโครงสร้างของรากอาจจะไม่มีความแตกต่างเพียงพอที่จะนำมาใช้ตรวจเอกลักษณ์ได้
ใบ
เป็นส่วนของพืชที่มีความแปรเปลี่ยนในโครงสร้างหน้าที่ได้หลายลักษณะ โดยทั่วไปมีหน้าสังเคราะห์แสง ประกอบด้วยส่วนของแผ่นใบ (lamina) และก้านใบ (petiole) ซึ่งติดกับลำต้น ใบพืชบางชนิดอาจไม่มีก้านใบเลยก็ได้เรียกว่า sessile leaf แผ่นใบมี 2 ด้าน คือด้านหลังใบ (ventral side) จะมีสีเขียวเข้มมันหันขึ้นข้างบนเพื่อรับแสง เรียกอีกอย่างว่า upper side และด้านท้องใบ (dorsal side) จะหยาบและสีอ่อนกว่าเห็นเส้นใบนูนชัดคว่ำลงสู่ดิน เรียกอีกอย่างว่า lower side ในการตรวจเอกลักษณ์ชนิดพืชนั้น ต้องอาศัยลักษณะต่างๆ ของใบมาประกอบเป็นอย่างมาก
ดอก
ดอก (flower) เป็นส่วนของพืชที่ทำหน้าที่สืบพันธุ์ของพืชพวก Angiosperm โดยทั่วไปดอกจะประกอบด้วยชั้นต่าง ๆ 4 ชั้น คือ
ช่อดอก
ช่อดอก (inflorecence) ประกอบด้วย ดอกย่อย (floret) หลาย ๆ ดอกมาจัดเรียงกันในลักษณะต่าง ๆ ตำแหน่งที่เกิดของช่อดอกบนต้นจะเหมือนกับดอกเดี่ยว คือ เกิดบริเวณซอกใบ (axillary) หรือ ที่ปลายกิ่ง (terminal) ก้านช่อดอก เรียกว่า peduncle (เช่นเดียวกับใบดอกเดี่ยว) เป็นส่วนของช่อดอกที่ติดกับลำต้นหรือกิ่ง ช่อดอกอาจมี แกนช่อดอก (rachis, floralaxis) หรือไม่ก็ได้ แกนช่อดอกนี้อาจแตกแขนงออกไปได้ ส่วนที่แตกย่อยออกไปนี้เรียกว่า rachilla เช่นเดียวกับในใบประกอบ แกนช่อดอกอาจหดสั้นหรือลดรูปลงจนมองไม่เห็น หรืออาจขยายใหญ่มีลักษณะอวบหนา ดอกย่อยแต่ละดอกอาจมี ก้านดอกย่อย เรียกว่า pedicel ดอกย่อยที่ไม่มีก้านดอกย่อย เรียกว่า sessile floret สำหรับใบประดับที่ติดกับโคนก้านช่อดอก (peduncle) เรียกว่า bract แต่ถ้าเป็นใบประดับย่อยที่ติดที่โคนก้านดอกย่อย เรียกว่า bracteole
ผลและเมล็ด
ผล (fruit) เป็นส่วนที่เจริญมาจากรังไข่ ภายหลังจากการผสมเกสร ภายในมีเมล็ด (seed) ซึ่งเจริญมาจาก ovule ที่เกิดจากการปฏิสนธิ (fertilization) แล้ว ผลผลิตนี้จะจัดเป็น ผลแท้ (true fruit) สำหรับผลที่เจริญมาจากส่วนอื่น ๆ ของดอก เช่น กลีบเลี้ยง หรือ ฐานรองดอก เรียกว่า accessory fruit เช่น ผลสตรอเบอรี่ เนื้อส่วนที่รับประทานได้เจริญมาจากฐานรองดอก ผลที่แท้จริงเป็นผลแห้งชนิด achene ซึ่งมีขนาดเล็กติดอยู่โดยรอบผล นอกจากนี้ผลบางชนิดอาจเกิดจากดอกที่ไม่มีการปฏิสนธิ ผลประเภทนี้ไม่มีเมล็ดหรือเมล็ดเจริญไม่เต็มที่ เรียกว่า parthenocarpic fruit ผลมีหน้าที่สำคัญ คือป้องกัน embryo ภายในเมล็ดซึ่งเป็นส่วนสำคัญในการขยายพันธุ์ของพืช นอกจากนี้ยังช่วยสะสมอาหาร และช่วยในการกระจายพันธุ์ของเมล็ดด้วย
พืชเป็นสิ่งมีชีวิตที่มีลักษณะพิเศษกว่าสิ่งมีชีวิตอื่น เนื่องจากสามารถดูดซับพลังงานจากแสงมาใช้ในการสร้างคาร์โบไฮเดต (carbohydrate) โดยอาศัย CO2 และน้ำเป็นวัตถุดิบ การสังเคราะห์แสงของพืชได้กลูโคส (glucose) เป็นผลผลิตสุดท้าย (end product) และพืชสามารถใช้กลูโคสเป็นวัตถุดิบในการสร้างน้ำตาลที่มีขนาดโมเลกุลใหญ่ขึ้นไปจนถึงคาร์โบไฮเดต สร้างสารจำพวกไขมัน สร้างโปรตีน รวมถึงกรดอะมิโน DNA และRNA สิ่งมีชีวิตอื่น ๆ และมนุษย์ไม่สามารถสังเคราะห์แสงและสร้างกลูโคสได้เอง นอกจากจะพึ่งพาจากพืชแล้วนำมาผ่านกระบวนการต่าง ๆ ในร่างกายเพื่อให้ได้สารอาหารที่ร่างกายต้องการ กระบวนการที่สิ่งมีชีวิตสร้าง (synthesizing) และใช้หรือเผาผลาญสารเคมีในเซลล์หรือในร่างกาย เรียกว่ากระบวนการเมตทาโบลิซึม (metabolism) สิ่งมีชีวิตทุกชนิดมีกระบวนการเมตทาโบลิซึมพื้นฐานเหมือน ๆ กัน เช่นการสร้างหรือเผาผลาญน้ำตาล กรดอะมิโน กรดไขมัน หรือนิวคลีโอไทด์ (DNA, RNA) ทั้งนี้เพื่อให้ร่างกายสามารถดำรงอยู่ได้ สารที่จำเป็นต่อการดำรงชีวิตเหล่านี้เรียกว่า สารประกอบปฐมภูมิ (primary metabolites) และเรียกกระบวนการสร้างว่า เมตทาโบลิซึมปฐมภูมิ นอกจากนี้สิ่งมีชีวิตแต่ละชนิดสามารถสร้างสารอื่นๆ ได้อีกเพื่อตอบสนองต่อความจำเป็นบางประการ เช่น แมลงสร้างเฟอโรโมน (pheromones) เพื่อผสมพันธุ์หรือเพื่อป้องกันตนเองจากศัตรู พืชแต่ละชนิดสร้างสารเคมีต่าง ๆ กันเพื่อตอบสนองต่อสภาพแวดล้อม เช่น ป้องกันการถูกกัดกินโดยแมลง เป็นต้น สารเหล่านี้ถูกสร้างขึ้นโดยใช้สารประกอบปฐมภูมิเป็นวัตถุดิบ โดยอาศัยกระบวนการ และใช้เอนไซม์ที่เฉพาะเจาะจงสำหรับสิ่งมีชีวิตแต่ละชนิด เราเรียกกระบวนการนี้ว่า เมตทาโบลิซึมทุติยภูมิ และเรียกสารเคมีที่ถูกสร้างขึ้นว่า สารประกอบทุติยภูมิ ซึ่งมีหลายประเภทดังนี้
ซอสเบชาแมล
ซอสเบชาแมล (sauce béchamel, béchamelle), เบชชาเมลลา (besciamella) หรือ ซอสขาว (white sauce) ทำจากรู (ส่วนผสมจากแป้งตีผสมกับเนย) นำขึ้นตั้งไฟตีผสมกับนม ซอสนี้ได้รับการจัดให้เป็นหนึ่งในซอสแม่ของตำรับอาหารฝรั่งเศส ตั้งแต่คริสต์ศตวรรษที่ 17 นอกจากนี้ยังใช้เป็นพื้นฐานสำหรับซอสอื่น ๆ (เช่นซอสมอร์แนซึ่งทำจากซอสเบชาแมลผสมเนยแข็งบางชนิด) เรามักใช้ซอสเบชาแมลในลาซัญญาหรือพาสตาที่ต้องนำไปอบ โดยราดหรือทาซอสบนพาสตาแล้วโรยเนยแข็งขูดทับลงไป
ซอสเบชาแมลมีต้นกำเนิดมาจากตอสคานาสมัยฟื้นฟูศิลปวิทยา โดยซอสดั้งเดิมมีชื่อเรียกว่า ซัลซากอลลา ("ซอสกาว") เนื่องจากซอสมีความข้นหนืดอย่างกาว จากนั้นพ่อครัวของกาเตรีนา เด เมดีชี ก็นำสูตรซอสเข้าสู่ฝรั่งเศสใน ค.ศ. 1533 ส่วนชื่อซอส เบชาแมล ตั้งตามชื่อของหลุยส์ เดอ เบชาแมล (มาร์ควิสแห่งนวงแตล และข้าราชสำนักคนหนึ่งในพระเจ้าหลุยส์ที่ 14) ซึ่งเป็นผู้พัฒนาสูตรซอสจากสูตรดั้งเดิม
การสงบศึกเบลเกรด
การสงบศึกเบลเกรด เป็นข้อตกลงเกี่ยวกับการยุติความเป็นปรปักษ์ในสงครามโลกครั้งที่หนึ่งระหว่างไตรภาคีและราชอาณาจักรฮังการี ซึ่งลงนาม ณ กรุงเบลเกรด เมื่อวันที่ 13 พฤศจิกายน ค.ศ. 1918 โดยมีการเจรจากันเป็นส่วนใหญ่ระหว่างนายพลหลุยส์ ฟร็องแช แดแปแร ในฐานะผู้บัญชาการทหารกองทัพสัมพันธมิตรตะวันออก และนายกรัฐมนตรีฮังการีมิฮาย กาโรยี เมื่อวันที่ 7 พฤศจิกายน และลงนามโดยนายพลปอล โปแป อ็องรี และ วอยวอดา (จอมพล) ชีวอยิน มีชิช ในฐานะผู้แทนของฝ่ายสัมพันธมิตรกับรัฐมนตรีว่าการกระทรวงสงครามของฮังการี เบ-ลอ ลินแดร์.
การสงบศึกดังกล่าวได้กำหนดเส้นแบ่งเขตเพื่อกำหนดพรมแดนทางใต้ของกองทัพฮังการี ทำให้ดินแดนส่วนใหญ่ของราชอาณาจักรฮังการีเดิมอยู่นอกเขตการควบคุมของฮังการี รวมถึงบางส่วนหรือทั้งหมดของ ภูมิภาคทรานซิลเวเนีย บานัต บาชกา บอรอญอ และโครเอเชีย-สลาโวเนีย นอกจากนี้ยังได้ระบุถึงพันธกรณีที่พันธมิตรกำหนดต่อฮังการีในสิบแปดจุด รวมทั้งการปลดอาวุธกองทัพฮังการีลงเหลือเพียงแปดกองพล การกวาดล้างทุ่นระเบิดทางเรือ และการมอบล้อขับเคลื่อน เรือแม่น้ำ เรือลากจูง เรือท้องแบน เรือตรวจการณ์แม่น้ำ ม้า และทรัพยากรอื่น ๆ แก่ฝ่ายสัมพันธมิตร อีกทั้งฮังการีจำเป็นต้องจัดหาบุคลากรในการซ่อมแซมความเสียหายในสงครามที่เกิดขึ้นกับโครงข่ายโทรเลขเซอร์เบีย ตลอดจนจัดหาบุคลากรให้กับเจ้าหน้าที่การรถไฟ
เงื่อนไขของการสงบศึกและการกระทำที่ตามมาของฝ่ายสัมพันธมิตร ทำให้เกิดความไม่พอใจในหมู่ประชากรฮังการี นำไปสู่การล่มสลายของระบอบกาโรยีและสาธารณรัฐฮังการีที่หนึ่ง ใน ค.ศ. 1919 สาธารณรัฐฮังการีถูกแทนที่โดยสาธารณรัฐโซเวียตฮังการีในช่วงสั้น ๆ ทำให้มีการกำหนดพรมแดนครั้งใหม่เพิ่มเติมใน ค.ศ. 1920 ผ่านสนธิสัญญาทรียานง
เอเอฟซีแชมเปียนส์ลีก 2013 รอบแพ้คัดออก
การแข่งขัน
ในรอบ 16 ทีมสุดท้าย ทีมที่เป็นแชมป์กลุ่มนั้นจะได้เล่นเป็นทีมเหย้าเป็นนัดที่สอง ส่วนทีมรองแชมป์กลุ่มเมื่อจับสลากแล้วจะได้เล่นเป็นทีมเหย้าในนัดแรก
ทีมที่ผ่านเข้ารอบ
แชมป์และรองแชมป์ของแต่ละกลุ่มจาก 8 กลุ่มใน รอบแบ่งกลุ่ม ผ่านเข้ารอบสู่รอบน็อกเอาท์ต่อไป.
รอบ 16 ทีมสุดท้าย
นัดแรกจะลงทำการแข่งขันในวันที่ 14 และ 15 พฤษภาคม 2013. และนัดที่สองจะลงทำการแข่งขันในวันที่ 21 และ 22 พฤษภาคม 2013.
นัดที่สอง
เอฟซี โซล ผ่านเข้ารอบด้วยสกอร์รวม 3 − 1
บุรีรัมย์ ยูไนเต็ด ผ่านเข้ารอบด้วยสกอร์รวม 2 − 1
อัล-อาห์ลี ผ่านเข้ารอบด้วยสกอร์รวม 2 − 0
อัล-ชาบับ ริยาดห์ ผ่านเข้ารอบด้วยสกอร์รวม 5 − 1
คะชิวะ เรย์โซล ผ่านเข้ารอบด้วยสกอร์รวม 5 – 2
กว่างโจวเอเวอร์แกรนด์ ผ่านเข้ารอบด้วยสกอร์รวม 5 – 1
เลกห์วียา ผ่านเข้ารอบด้วยสกอร์รวม 3 – 2
เอสเตก์ลาล ผ่านเข้ารอบด้วยสกอร์รวม 4 – 2
รอบก่อนรองชนะเลิศ
นัดแรกจะลงทำการแข่งขันในวันที่ 21 สิงหาคม 2013, และนัดที่สองจะลงทำการแข่งขันในวันที่ 18 กันยายน 2013.
นัดที่สอง
เอฟซี โซล ผ่านเข้ารอบด้วยสกอร์รวม 2–1.
เอสเตก์ลาล ผ่านเข้ารอบด้วยสกอร์รวม 3–1.
กว่างโจว เอเวอร์แกรนด์ ผ่านเข้ารอบด้วยสกอร์รวม 6–1.
''รวมผลสองนัดเสมอ 3–3. คะชิวะ เรย์โซล ผ่านเข้ารอบด้วยกฏประตูทีมเยือน.''
รอบรองชนะเลิศ
นัดแรกจะลงทำการแข่งขันในวันที่ 25 กันยายน 2013, และนัดที่สองจะลงทำการแข่งขันในวันที่ 2 ตุลาคม 2013.
นัดที่สอง
กว่างโจว เอเวอร์แกรนด์ ผ่านเข้ารอบด้วยสกอร์รวม 8–1.
เอฟซี โซล ผ่านเข้ารอบด้วยสกอร์รวม 4–2.
รอบชิงชนะเลิศ
นัดแรกจะลงทำการแข่งขันในวันที่26 ตุลาคม 2013, และนัดที่สองจะลงทำการแข่งขันในวันที่ 9 พฤศจิกายน 2013.
นัดที่สอง
''รวมผลเสมอ 3–3. กว่างโจว เอเวอร์แกรนด์ ชนะด้วยกฏประตูทีมเยือน.''
กำพล วัชรพล
กำพล วัชรพล (27 ธันวาคม พ.ศ. 2462 - 21 กุมภาพันธ์ พ.ศ. 2539) เป็นผู้ก่อตั้งหนังสือพิมพ์ไทยรัฐ, เสียงอ่างทอง, ข่าวภาพ, มูลนิธิหนังสือพิมพ์ไทยรัฐ และผู้อำนวยการหนังสือพิมพ์ไทยรัฐคนแรก
ประวัติ
กำพล วัชรพล เกิดเมื่อวันเสาร์ที่ 27 ธันวาคม พ.ศ. 2462 ตรงกับวันขึ้น 6 ค่ำ เดือนยี่ ปีมะแม ที่กระท่อมหลังคามุงจาก หลังวัดดอนไก่ดี ริมคลองภาษีเจริญ ในเขตอำเภอกระทุ่มแบน จังหวัดสมุทรสาคร เป็นบุตรคนสุดท้องของนายหลี (บิดา) และนางทองเพียร (มารดา) มีชื่อเดิมว่า แตงกวย ยิ้มละมัย และต่อมาได้เปลี่ยนชื่อเป็น นิพนธ์ ตามนโยบายรัฐนิยมของรัฐบาลจอมพล ป. พิบูลสงคราม มีพี่ร่วมมารดา 3 คน คือ นกแก้ว ทรัพย์สมบูรณ์ (ญ), สยม จงใจหาญ (ช) (ชื่อเดิม บุ้นเหลียน) และวิมล ยิ้มละมัย (ช) (ชื่อเดิม บุ้นฮก)
กำพลจบการศึกษาชั้นประถมศึกษาปีที่ 4 จากโรงเรียนวัดดอนไก่ดี และไม่มีโอกาสได้ศึกษาต่อ เนื่องจากมารดามีอาชีพค้าข้าวเรือเร่ จำเป็นต้องพาลูกขึ้นเรือล่องไปตามแม่น้ำสายต่าง ๆ คือแม่น้ำเจ้าพระยา แม่น้ำท่าจีน และแม่น้ำแม่กลอง และใช้ชีวิตส่วนมากบนเรือ
การทำงาน
ราวปี พ.ศ. 2477 เมื่ออายุได้ 15 ปี กำพลเริ่มต้นการทำงานของตนเอง โดยเป็นพนักงานเก็บค่าโดยสารเรือเมล์ปล่องเขียว วิ่งระหว่างประตูน้ำอ่างทอง ถึงประตูน้ำภาษีเจริญ ระหว่างนั้นได้คบหาเป็นเพื่อนสนิทกับวสันต์ ชูสกุล ต่อมาเมื่อกำพลสอบเป็นนายท้ายเรือได้ ก็เข้าเป็นนายท้ายเรือ “พันธุ์ทิพย์” โดยมีวสันต์เป็นพนักงานเก็บค่าโดยสาร
เมื่อปี พ.ศ. 2483 กำพลเข้ารับราชการทหารเรือ โดยเริ่มจากเข้าศึกษาที่โรงเรียนชุมพลทหารเรือ จังหวัดสมุทรปราการ ต่อมาบรรจุเข้าประจำเรือหลวงสีชัง นอกจากนี้ กำพลยังเข้าร่วมรบในราชการสงครามใหญ่ 2 ครั้งคือ สงครามอินโดจีนในกรณีพิพาทระหว่างเขตแดนของไทยกับอินโดจีนฝรั่งเศส และสงครามมหาเอเชียบูรพา (สงครามโลกครั้งที่สอง) ในยุทธภูมิครั้งหลังนี้ ส่งผลให้กำพลได้รับพระราชทาน “เหรียญชัยสมรภูมิ” เหรียญกล้าหาญ และเลื่อนยศขึ้นเป็นจ่าโท จากนั้นกำพลลาออกจากราชการในวันที่ 1 มิถุนายน พ.ศ. 2489 เมื่ออายุ 28 ปี
กำพลได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516
งานหนังสือพิมพ์
ราวเดือนมีนาคม พ.ศ. 2490 กำพลเข้าทำงานเป็นผู้สื่อข่าวหนังสือพิมพ์หลักไทย ในสมัยที่เลิศ อัศเวศน์เป็นบรรณาธิการ อยู่ช่วงระยะเวลาหนึ่ง ระหว่างนั้นก็เป็นพนักงานหาโฆษณาไปพร้อมกันด้วย ต่อมากำพลชักชวนเลิศและวสันต์ ออกหนังสือฉบับพิเศษชื่อ “นรกใต้ดินไทย” ที่เลิศเขียนขึ้นเป็นตอนๆ ลงในหนังสือพิมพ์หลักไทย โดยใช้เงินลงทุนจำนวน 2,000 บาท จากทุนส่วนตัวร่วมกับการหยิบยืม เมื่อพิมพ์จำหน่ายหักกลบลบหนี้แล้ว แบ่งเงินกันเป็นสามส่วน ยังมีเหลือไว้เป็นกองกลางอีก 6,000 บาท จากนั้นกำพลปรึกษากับเลิศและวสันต์ว่า น่าจะออกหนังสือพิมพ์รายสัปดาห์สักฉบับหนึ่ง จึงไปจดทะเบียนหนังสือพิมพ์กับกองบังคับการตำรวจสันติบาล ใช้ชื่อว่า “ข่าวภาพ” รายสัปดาห์ โดยใช้ตราเป็นรูปกล้องถ่ายภาพ สายฟ้าและฟันเฟืองซ้อนกันอยู่ในวงกลม ซึ่งเป็นสัญลักษณ์ของหนังสือพิมพ์ที่กำพลเป็นเจ้าของตลอดมา
อุปสมบท
ในระหว่างทำหนังสือพิมพ์ “ข่าวภาพ” รายวัน กำพลเข้าอุปสมบทที่วัดลาดบัวขาว ถนนตก กรุงเทพมหานคร โดยมอบหมายให้ประณีตศิลป์ผู้เป็นภรรยา และวสันต์ร่วมกันบริหาร โดยเมื่อลาสิกขาบทแล้ว ก็กลับมาบริหารหนังสือพิมพ์ “ข่าวภาพ” ต่อไป
ต่อมาเมื่อเกิดกบฏแมนฮัตตันขึ้นในวันที่ 1 เมษายน พ.ศ. 2494 มีพิธีส่งมอบเรือขุดสันดอนแมนฮัตตันจากอุปทูตสหรัฐอเมริกา โดยจอมพล ป.พิบูลสงคราม นายกรัฐมนตรีที่ท่าวรดิษฐ แต่แล้วทหารเรือกลุ่มหนึ่ง เข้าจี้นำลงเรือเร็วไปควบคุมตัวไว้ที่เรือรบหลวงศรีอยุธยา ซึ่งลอยลำอยู่กลางแม่น้ำเจ้าพระยาตอนหน้ากองทัพเรือ รุ่งขึ้นเวลา 10.00 น.เศษ กำพลและเลิศเช่าเรือสำปั้นจากท่าปากคลองตลาด โดยกำพลเป็นฝีพายเรือมุ่งหน้าไปยังเรือหลวงศรีอยุธยา หมายจะได้สัมภาษณ์จอมพล ป.และให้เลิศเป็นช่างภาพ
ครอบครัว
กำพลสมรสกับคุณหญิงประณีตศิลป์ (สกุลเดิม: ทุมมานนท์) เมื่อวันที่ 5 มีนาคม พ.ศ. 2493 มีบุตรธิดารวม 3 คน คือยิ่งลักษณ์, สราวุธ และอินทิรา (ญ) นอกจากนี้ กำพลยังมีบุตรธิดากับภรรยาอื่นอีก 5 คน คือฟูศักดิ์ (ช), นำพร (ญ), เกรียงศักดิ์ (ช), พีระพงษ์ (ช) และเพ็ชรากรณ์ (ญ)
อนิจกรรม
เมื่อวันที่ 14 สิงหาคม พ.ศ. 2538 กำพลมีอาการอึดอัดแน่นท้อง จึงเข้ารับการตรวจรักษาที่โรงพยาบาลวิชัยยุทธ โดยแพทย์ตรวจพบเนื้องอกที่ไต และเข้าผ่าตัดมะเร็งนี้สองครั้ง แต่อาการกลับทรุดลงตามลำดับ จนถึงแก่อนิจกรรมอย่างสงบ เมื่อเวลา 01.45 น. วันพุธที่ 21 กุมภาพันธ์ พ.ศ. 2539 ขณะมีอายุ 76 ปี 1 เดือน 25 วัน
ณัฐนิชา เชิดชูบุพการี
ณัฐนิชา เชิดชูบุพการี (สกุลเดิม: อุตวัฒน์; 16 พฤศจิกายน พ.ศ. 2540 – 7 เมษายน พ.ศ. 2561) หรือ ณิชชาภัทร เตชะเดชากรภัทร์ ชื่อเล่น อิน เป็นนักแสดงและนักร้องชาวไทยเชื้อสายจีน มีชื่อเสียงในฐานะนักแสดงเด็กช่วงปี พ.ศ. 2545–2549 มีผลงานที่สร้างชื่อเสียงคือ ละครโทรทัศน์เรื่อง แก้วตาหวานใจ (2546) ออกอากาศสถานีโทรทัศน์สีกองทัพบกช่อง 7
ประวัติ
ณัฐนิชามีชื่อเล่นว่าอิน เกิดเมื่อวันที่ 16 พฤศจิกายน พ.ศ. 2540 เป็นบุตรคนเดียวของนิวัฒน์ อุตวัฒน์ กับลัดดา เชิดชูบุพการี มารดาเป็นชาวไทยเชื้อสายจีน บิดามารดาเลิกราตั้งแต่เธอยังไม่เกิดและอยู่ในการดูแลของมารดามาตลอด ส่วนบิดามีครอบครัวใหม่ กระนั้นเธอและบิดายังคงไปมาหาสู่ตามปกติ
เข้ารับการศึกษาระดับปฐมวัยและประถมศึกษาจากโรงเรียนฤทธิยะวรรณาลัยและโรงเรียนตรอกจันทน์วิทยา, ระดับมัธยมศึกษาปีที่ 1-4 จากโรงเรียนสตรีวัดมหาพฤฒาราม ในพระบรมราชินูปถัมภ์ แล้วสอบเทียบระดับมัธยมศึกษาปีที่ 6 เพราะย่นระยะเวลาเรียนไปหนึ่งปี และศึกษาในระดับอุดมศึกษา ที่ สาขาวิชาการจัดการธุรกิจระหว่างประเทศ คณะบริหารธุรกิจ มหาวิทยาลัยกรุงเทพ แต่ต่อมาหยุดเรียนเพราะทำงานหาเงิน เธอให้ความสำคัญกับการศึกษามาก เธอกล่าวว่า "...แต่เราไม่เคยทิ้งเรื่องการเรียนเลยเพราะว่าเวลาเรียนเราน้อยกว่าคนอื่น อินเลยไม่อยากให้ครูมองว่าเราไปทำงานพวกนี้ [นักแสดง] แล้วทำให้เราเรียนแย่ลงแล้วก็ฉุดเกรดลง อินก็เลยตั้งใจเรียนมาก [...] คือไม่อยากให้ครูมองว่าไปทำอย่างนี้มันไม่ดี เราต้องทำทุกส่วนให้มันดีที่สุดไม่ให้ใครมาว่าเราได้..."
การทำงาน
ณัฐนิชาเข้าวงการจากการที่มีแมวมองไปพบและมอบนามบัตรให้ ภายหลังมารดาได้ทดลองติดต่อกลับเพื่อให้ณัฐนิชาคัดเลือกนักแสดง ผลคือเธอได้งานโฆษณาตั้งแต่คัดเลือกครั้งแรก ต่อมาได้งานถ่ายโฆษณาอีกหลายชิ้น ก่อนจะเริ่มต้นแสดงละครกับทางดาราวิดีโอ โดยมีผลงานเรื่องแรกคือ พรพรหมอลเวง ออกอากาศทางช่อง 7 ทั้งนี้ในการเลือกรับงานแต่ละครั้ง มารดาจะให้ณัฐนิชาตัดสินใจเลือกเอง แต่หากงานไหนเป็นงานที่ยากมารดาจะปฏิเสธให้
ในละคร แก้วตาหวานใจ ทางช่อง 7 เมื่อปี พ.ศ. 2546 โดยแสดงร่วมกับอารยา เอ ฮาร์เก็ต และภาณุ สุวรรณโณ ยังส่งผลให้เธอเป็นดาราเด็กแห่งยุค เนื่องจากละครเรื่องนี้ถือเป็นละครที่โด่งดังมากในตอนนั้น และเป็นละครเรื่องแรกเพราะต้องใช้ความสามารถทางด้านการแสดงสูง เพราะมีบทพูดเยอะและยาวกว่า 15 ตอนเลยทีเดียว
และก็มีผลงานในวงการบันเทิงอีกมากมาย ทั้งงานละคร โฆษณา พิธีกร ถ่ายแบบ รวมถึงการจับไมค์เป็นนักร้องมีผลงานถึง 3 อัลบั้มภายใต้สังกัด โซนี่ มิวสิค และเริ่มหายหน้าไปจากวงการบันเทิงไปพักใหญ่ ก่อนจะกลับมาเต็มตัวในผลงานภาพยนตร์เรื่อง กรรไกร ไข่ ผ้าไหม รับบท อิน เพื่อนกลุ่มแก๊งนางฟ้าของฟร้อน นางเอกของเรื่อง
หมาจิ้งจอกแดง
หมาจิ้งจอกแดง (red fox; ) จัดอยู่ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม อันดับสัตว์กินเนื้อ ซึ่งอยู่ในวงศ์สุนัข (Canidae) จัดได้ว่าเป็นหมาจิ้งจอกแท้ชนิดหนึ่ง
ลักษณะและพฤติกรรม
มีรูปร่างหน้าตาคล้ายกับหมาทั่วไป แต่มีขนาดเล็กกว่า ขนตามลำตัว มีสีเทาแดงหรือสีน้ำตาลแดง บางตัวอาจมีสีน้ำตาลส้ม สีขนบริเวณปลายหูและขามีสีดำ สีขนอาจมีเปลี่ยนแปลงไปตามสภาพอากาศ กล่าวคือ สีขนจะเปลี่ยนเป็นสีน้ำตาลแดงในช่วงที่อากาศมีความชื้นสูง และอาจจะมีสีขนที่แตกต่างหลากหลายออกไป เช่น สีเงิน, สีขาวล้วน
มีความยาวลำตัวและหัว 49–65 เซนติเมตร ความยาวหาง 20–40 เซนติเมตร มีการกระจายพันธุ์อย่างกว้างขวาง จึงทำให้มีชนิดย่อย มากมายถึง 45 ชนิด พบทั้งในทวีปอเมริกาเหนือ, ทวีปยุโรป, ตะวันออกกลาง, ปากีสถาน ภาคเหนือของอินเดีย, เนปาล, ภูฏาน, ภาคเหนือของพม่า, จีน, ภาคเหนือของลาวและเวียดนาม
ในออสเตรเลียราว 150 ปีก่อน ได้มีการนำเข้าหมาจิ้งจอกแดงเข้าไปในออสเตรเลีย เพื่อให้ชาวอังกฤษที่มาตั้งรกรากอยู่ที่นี่ได้มีการล่าหมาจิ้งจอกแดงเหมือนที่เคยทำมา แต่บางส่วนที่รอดชีวิตก็ได้แพร่ขยายพันธุ์จากจำนวนเพียงไม่กี่สิบตัว และกระจายไปในทุกที่ และได้ออกล่าสัตว์พื้นเมืองหลายชนิดของออสเตรเลียเป็นอาหาร เช่น สัตว์มีกระเป๋าหน้าท้องขนาดเล็กจนสูญพันธุ์ไปในที่สุด ปัจจุบันคาดว่ามีประชากรหมาจิ้งจอกแดงในออสเตรเลียประมาณ 10 ล้านตัว
ในวัฒนธรรม
หมาจิ้งจอกแดง นับเป็นหมาจิ้งจอกชนิดที่มีการกระจายพันธุ์อย่างกว้างขวางที่สุด และนับเป็นต้นแบบของหมาจิ้งจอกทั้งหมด ดังนั้น จึงปรากฏในวัฒนธรรมและความเชื่อของชนชาติต่าง ๆ มาแต่โบราณ โดยชาวตะวันตก หมาจิ้งจอกจะเป็นสัญลักษณ์ของความเจ้าเล่ห์ และปรากฏในนิทานพื้นบ้าน และนิทานอีสปหลายเรื่อง อาทิ องุ่นเปรี้ยว, หมาหางด้วน และหมาจิ้งจอกกับสิงโต เป็นต้น สำหรับชาวเอเชียตะวันออก เช่น ชาวจีน หรือชาวญี่ปุ่น เชื่อว่า หมาจิ้งจอกแดงสามารถแปลงร่างเป็นปีศาจเพื่อหลอกลวงมนุษย์ได้ เช่น ปีศาจจิ้งจอก, ปีศาจจิ้งจอกเก้าหาง เป็นต้น ขณะเดียวกันในศาสนาชินโตก็เชื่อว่า หมาจิ้งจอกแดงเป็นตัวแทนของเทพเจ้าอินะริ ที่ถูกมอบหมายให้ลงมาบนโลกมนุษย์ เพื่อดลบันดาลให้เกิดความอุมสมบูรณ์ขึ้น ที่หน้าศาลเจ้าฟุชิมิ อินะริ ที่จังหวัดเกียวโต จึงมีรูปปั้นหมาจิ้งจอกแดงประดับอยู่ เสมือนเป็นยามหรือทวารบาลรักษาทางเข้า โดยบางตัวจะคาบสิ่งที่มีลักษณะคล้ายสาสน์ อันหมายถึง เป็นตัวแทนหรือสื่อกลางระหว่างมนุษย์กับเทพเจ้า หรือบางตัวคาบรวงข้าว หมายถึง การเป็นตัวแทนของความอุดมสมบูรณ์
อิตส์มายไลฟ์ (เพลงทอล์กทอล์ก)
"อิตส์มายไลฟ์" (It's My Life) เป็นเพลงจากวงแนวนิวเวฟจากอังกฤษ ทอล์กทอล์ก แต่งโดยมาร์ก ฮอลลิส และทิมฟรีส-กรีน เป็นเพลงไตเติลแทร็กของวงจากอัลบั้มชุด 2 ออกเป็นซิงเกิ้ลแรกของอัลบั้ม เมื่อเดือนมกราคม ค.ศ. 1984 ขึ้นอันดับ 46 ใน สหราชอาณาจักร แต่ทำอันดับได้ดีกว่าในประเทศอื่น ขึ้นอันดับ 33 ใน เยอรมนี, อันดับ 32 ในนิวซีแลนด์, อันดับ 25 ในฝรั่งเศส และอันดับ 7 ในอิตาลี เพลงยังประสบความสำเร็จในอเมริกาเหนือ เข้าในท็อป 40 ทั้งในสหรัฐ (อันดับ 31) และแคนาดา (อันดับ 30)
ซิงเกิ้ลออกขายอีกครั้งในสหราชอาณาจักรในปี 1985 คราวนี้ไปได้เพียงอันดับ 93 อย่างไรก็ดี เพลง "อิตส์มายไลฟ์" ออกขายอีกครั้งเพื่อประชาสัมพันธ์ในอัลบั้มรวมเพลง Natural History: The Very Best of Talk Talk ครั้งนี้ไปได้อันดับ 13 ในสหราชอาณาจักร ถือเป็นเพลงที่ทำสถิติดีที่สุดของวงในประเทศบ้านเกิด
เวอร์ชันโนเดาต์
วงแนวสกาจากอเมริกา โนเดาต์ บันทึกเสียงเพลงนี้เพื่อประชาสัมพันธ์อัลบั้มรวมฮิตครั้งแรกของวงในชุด The Singles 1992–2003 (2003) ด้วยที่วงห่างหายไประยะหนึ่ง ขณะที่เกว็น สเตฟานี ได้ออกผลงานอัลบั้มเดี่ยวของเธอเอง วงตัดสินใจนำเพลงมาคัฟเวอร์แทนที่จะแต่งเพลงใหม่ หลังจากวงฟังเพลงร่วมร้อยเพลงจากยุคคริสต์ทศวรรษ 1980 ได้จำกัดวงไปจนเหลือ 2 เพลงคือ "It's My Life" กับ "Don't Change" ของวงร็อกจากออสเตรเลียที่ชื่อ อินเอกซ์เซส
รายชื่อเพลงและรูปแบบ
2-track
ซีดีซิงเกิล
ซีดีซิงเกิลสหราชอาณาจักร
UK re-issue "It's My Life" / "Bathwater" double A-side CD single
อูมิ เท็นจิง
อุมิ เท็นจิง เกิดวันที่ 25 มีนาคมที่จังหวัดโทจิงิ ประเทศญี่ปุ่น เป็นนักพากย์การ์ตูนญี่ปุ่น
อาคารอัลชีนู อารังชิส
อาคารอัลชีนู อารังชิส (Edifício Altino Arantes) เป็นตึกระฟ้าที่สูงที่สุดในประเทศบราซิล เริ่มก่อสร้างเมื่อ ค.ศ. 1939 (พ.ศ. 2482) และเปิดทำการเมื่อ ค.ศ. 1947 (พ.ศ. 2490) ได้กลายเป็นตึกที่สูงที่สุดอันดับที่ 4 ของประเทศบราซิล โดยมีความสูง 161 เมตร หรือ 528 ฟุต และมีทั้งหมด 40 ชั้น ตั้งอยู่ที่เมืองเซาเปาลู ประเทศบราซิล
ธนิน มนูญศิลป์
ธนิน มนูญศิลป์ (เกิด 3 เมษายน พ.ศ. 2533) ชื่อเล่น บอมบ์ เป็นนักแสดงและนายแบบชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ
ประวัติ
ธนิน มนูญศิลป์ เกิดที่อำเภอบ้านบึง จังหวัดชลบุรี มีพี่น้อง 3 คน โดยบอมเป็นลูกคนที่ 2 มีพี่ชาย 1 คน และน้องชายอีก 1 คน บอมเป็นบุตรของนายแพทย์ธเนศ มนูญศิลป์ ศัลยแพทย์ผู้เชี่ยวชาญระบบทางเดินปัสสาวะ หัวหน้ากลุ่มงานศัลยกรรม โรงพยาบาลชลบุรี กับนางปฏิพัชร มนูญศิลป์
บอมจบการศึกษาระดับมัธยมศึกษาตอนต้นจากโรงเรียนอัสสัมชัญศรีราชา จบชั้นมัธยมศึกษาตอนปลายจากโรงเรียนสาธิต "พิบูลบำเพ็ญ" มหาวิทยาลัยบูรพา ก่อนเข้าศึกษาต่อในระดับอุดมศึกษา บอมได้เข้าร่วมโครงการภาษาอังกฤษช่วงซัมเมอร์ และเดินทางไปเรียนที่ประเทศอังกฤษ ปัจจุบันจบการศึกษาระดับปริญญาตรีจากคณะบริหารธุรกิจ มหาวิทยาลัยอัสสัมชัญ
บอมก้าวเข้าสู่วงการบันเทิงโดยการถ่ายโฆษณา ต่อมาได้รับบทเป็นนักแสดงรับเชิญในละครเรื่อง ลิขิตเสน่หา และละคร หนุ่มบ้านไร่กับหวานใจไฮโซ ก่อนจะก้าวมารับบทพระเอกเต็มตัวเป็นครั้งแรกในละครซีรีส์ชุด สุภาพบุรุษจุฑาเทพ ตอน คุณชายรัชชานนท์
เพอร์โซนา 4
เพอร์โซนา 4  เป็นเกมเล่นตามบทบาทสำหรับเครื่องเพลย์สเตชัน 2 เพอร์โซนา 4 เป็นภาคหนึ่งในชุด เพอร์โซนา ซึ่งเป็นชุดย่อยของเมกามิเทนเซย์ พัฒนาโดยบริษัทแอตลัส ออกวางจำหน่ายในญี่ปุ่นเดือนกรกฎาคม พ.ศ. 2551 ก่อนจะจำหน่ายในอเมริกาเหนือ ในเดือนธันวาคมปีเดียวกัน โดยใช้ชื่อว่า ชินเมกามิเทนเซย์ เพอร์โซนา 4 (Shin Megami Tensei: Persona 4) และเดือนมีนาคม พ.ศ. 2552 ในภาคพื้นยุโรป ภาคภาษาอังกฤษซึ่งจำหน่ายในอเมริกาเหนือยังแถมอาร์ตบุคและซาวแทร็คซีดีของเกมพร้อมกับเกมเช่นเดียวกับเกม เพอร์โซนา 3 และเกม เพอร์โซนา 4 ก็ได้รับคำวิจารณ์ในด้านบวกอย่างมากมายเช่นเดียวกัน ตัวละครในเกมนั้นได้รับการออกแบบโดยชิเงโนริ โซเอะจิมะ ยกเว้น เพอร์โซนา ที่เป็นปิศาจจาก เมกามิเทนเซย์ ภาคก่อน ๆ ซึ่งออกแบบโดยคาซึมะ คาเนโกะ  แอตลัสยังได้จำหน่ายภาคเสริมชื่อ เพอร์โซนา 4 โกลเด้น วางจำหน่ายบน เพลย์สเตชัน วิตา ใน พ.ศ. 2555 และไมโครซอฟท์ วินโดวส์ใน พ.ศ. 2563 ซึ่งทำยอดขายได้ 2.5 ล้านชุดทั่วโลก เกม เพอร์โซนา 4 โกลเด้น ยังมีการพอร์ตสำหรับเพลย์สเตชัน 4, เอกซ์บอกซ์วัน เอกซ์บอกซ์ซีรีส์เอกซ์และซีรีส์เอส และนินเท็นโด สวิตช์ ซึ่งวางจำหน่ายในเดือนมกราคม พ.ศ. 2566
สีสุวัตถิ์ วัฑฒ์ฉายาวงศ์
นักองค์มจะ สีสุวัตถิ์ วัฑฒ์ฉายาวงศ์ (Sisowath Watchayavong, ស៊ីសុវត្ថិ វឌ្ឍឆាយាវង្ស) ประสูติเมื่อ 13 กันยายน พ.ศ. 2434 พระองค์เป็นเชื้อพระวงศ์ในราชสกุลสีสุวัตถิ์ของกัมพูชาและได้ดำรงตำแหน่งนายกรัฐมนตรีของกัมพูชาเมื่อยังเป็นดินแดนในอารักขาของฝรั่งเศส ระหว่าง พ.ศ. 2490 - 2491 ดำรงตำแหน่งต่อจาก นักองค์มจะสีสุวัตถิ์ ยุทธวงศ์ นับเป็นนายกรัฐมนตรีคนที่ 5 ของกัมพูชา สิ้นพระชนม์เมื่อ 30 มกราคม พ.ศ. 2515
เพอร์โซนา 4
ในวันที่ 12 เมษายน พ.ศ. 2554 ได้เปิดตัวเว็บไซต์ของ เพอร์โซนา 4 เดอะแอนิเมชัน ซึ่งเป็นเว็บไซต์ของภาคอนิเมะ และออกฉายในญี่ปุ่นครั้งแรกในวันที่ 6 ตุลาคม พ.ศ. 2554 ทั้งหมด 26 ตอน (ตอนที่ 26 คือตอนจบแบบ True ending) และหลังจากนั้นมีการพัฒนาเกมส์ เพอร์โซนา 4 อารีนา เกมต่อสู้สองมิติที่พัฒนาโดยอาร์คซิสเต็มเวิกส์ ภายใต้การควบคุมโดยแอตลัสเนื้อเรื่องหลังจากจบเนื้อเรื่องของ เพอร์โซนา 4 โดยมีตัวละครจาก เพอร์โซนา 3 เข้ามามีบทบาทสมทบ ตัวเกมส์พัฒนาลงเกมตู้เมื่อวันที่ 1 มีนาคม 2555 ยังได้พัฒนาสำหรับเครื่องเพลย์สเตชัน 3 และเอกซ์บอกซ์ 360 โดยวางจำหน่ายในญี่ปุ่นในวันที่ 26 กรกฎาคม 2555 และได้วางจำหน่ายภาคเสริมต่อมาในชื่อ เพอร์โซนา 4 อารีนาอัลติแม็กซ์ โดยวางจำหน่ายในญี่ปุ่นในวันที่ 28 สิงหาคม 2557
เนื้อหาของเกม
เพอร์โซนา 4 ยังคงรูปแบบการเล่นไว้เช่นเดียวกับ เพอร์โซนา 3 ซึ่งผสมลักษณะของเกมวิชวลโนเวลเข้ากับการฝ่าดันเจี้ยนแบบเกมอาร์พีจีทั่วๆไป โดยผู้เล่นจะควบคุมการใช้ชีวิตของตัวเอกในแต่ละวัน แต่ได้ปรับรายละเอียดและเนื้อหาของอีเวนต์ให้หลากหลายมากกว่าเดิม กิจกรรมในแต่ละวันของตัวเอกนั้นจะมีผลกับค่าสถานะทั้งห้าของตัวเอก คือ ความรู้ ความอดทน ความเข้าใจ การแสดงออก และ ความกล้าหาญ ค่าสถานะทั้งห้านี้ไม่มีผลกับการต่อสู้ แต่จะมีผลต่อการทำอีเวนต์ต่างๆในแต่ละวัน ซึ่งรวมถึงการทำงานพิเศษหรือสร้างความสัมพันธ์ทางสังคมกับตัวละครต่างๆ เรียกว่าโซเชียลลิงก์ (Social Link ฉบับภาษาญี่ปุ่นจะเรียกว่า คอมมิว ซึ่งย่อมาจาก คอมมิวนิตี) ซึ่งตัวละครที่เป็นโซเชียลลิงก์นี้จะแยกตามอาร์คานาต่างๆและตัวละครแต่ละตัวก็จะมีเนื้อเรื่องย่อยของตัวเองซึ่งค่อยๆเปิดเผยเมื่อผู้เล่นสนิทสนมกับตัวละครนั้นมากขึ้น
ในส่วนของการต่อสู้นั้น ตัวเอกสามารถนำสมาชิกร่วมกลุ่มได้สูงสุดสามคน นอกจากจะโจมตีศัตรูโดยการใช้อาวุธแล้ว ตัวละครยังสามารถเรียก เพอร์โซนา ซึ่งมีรูปลักษณ์เป็นสิ่งต่างๆในตำนานและความเชื่อ ระดับความสามารถของตัวละครนั้นจะขึ้นอยู่กับเพอร์โซนาที่ใช้ ตัวเอกเป็นตัวละครตัวเดียวที่ผุ้เล่นสามารถเปลี่ยนเพอร์โซนาในการต่อสู้ได้ ผู้เล่นยังสามารถผสมเพอร์โซนาของตัวเอกเพื่อให้ได้เพอร์โซนาใหม่ได้คล้ายกับปิศาจในเมกามิเทนเซย์ภาคอื่นๆ เพอร์โซนาแต่ละตนนั้นจะแบ่งเป็นกลุ่มต่างๆตามอาร์คานา และความสนิทสนมระหว่างตัวเอกกับตัวละครโซเชียลลิงก์จะทำให้เพอร์โซนาในอาร์คานาเดียวกันที่ได้จากการผสมแข็งแกร่งขึ้นตามไปด้วย ระหว่างการต่อสู้นั้นผู้เล่นเลือกที่จะควบคุมตัวละครทุกตัวหรือควบคุมตัวเอกเพียงคนเดียว โดยปล่อยให้ตัวละครอื่นๆจะทำการต่อสู้โดยอัตโนมัติตามรูปแบบคร่าวๆที่กำหนดไว้เช่นเดียวกับภาค 3 ก็ได้
เพอร์โซนา 4 นี้ ดันเจี้ยนต่างๆจะอยู่ในโลกแห่งโทรทัศน์ซึ่งเรียกว่า สถานีเที่ยงคืน โดยในแต่ละเดือน ผู้เล่นจะต้องเข้าไปในดันเจี้ยนใหม่ๆเพื่อช่วยเหลือคนที่ติดอยู่ในสถานีเที่ยงคืนซึ่งมีลักษณะต่างๆกัน โดยต้องต่อสู้กับศัตรูที่เรียกว่า ชาโดว์ ในแต่ละชั้นของดันเจี้ยนจะทำการสุ่มขึ้นเมื่อตัวเอกทำการสำรวจ โดยชั้นของดันเจี้ยนที่สำรวจแล้วจะอยู่ในสภาพเดิมจนกว่าตัวเอกจะกลับไปยังทางเข้าของโลกแห่งโทรทัศน์ โดยในสถานีเที่ยงคืนแต่ละแห่งจะมีบอสอยู่ ซึ่งถ้าผู้เล่นไม่สามารถเอาชนะบอสได้ในวันที่กำหนดไว้ในเกมก็จะทำให้เกมจบลงทันที เพอร์โซนา 4 ยังได้เพิ่มสภาพอากาศในแต่ละวัน ซึ่งจะมีผลต่ออีเวนต์ต่างๆและพฤติกรรมของชาโดว์ในโลกแห่งโทรทัศน์
เนื้อเรื่อง
การดำเนินเกมของ เพอร์โซนา 4 นั้นมีระยะเวลาประมาณหนึ่งปีการศึกษาของญี่ปุ่น และเป็นเหตุการสองปีหลังจากเพอร์โซนา 3
ตัวเอกย้ายมาอาศัยกับครอบครัวโดจิมะซึ่งเป็นญาติฝ่ายแม่ของตนในเมืองชนบท อินาบะ เนื่องจากพ่อและแม่ต้องไปทำงานต่างประเทศ หลังจากเข้าเรียนในโรงเรียนยาโซกามิ ตัวเอกได้เป็นเพื่อนกับโยสุเกะ ฮานามุระและจิเอะ ซาโตะนากะ หลังจากคดีฆาตกรรมประหลาดในเมืองอินาบะ จิเอะได้เล่าข่าวลือของ สถานีเที่ยงคืน (Midnight Channel) ว่าถ้ามองดูจอโทรทัศน์ที่ปิดไว้ในยามเที่ยงคืนซึ่งฝนตกก็จะเห็นหน้าเนื้อคู่ของตน ตัวเอกพบว่าตนมีความสามารถในการเข้าไปในโทรทัศน์ และได้พาจิเอะกับโยสุเกะไปยังโลกแห่งโทรทัศน์ด้วยความบังเอิญ ก่อนที่จะถูกคุมะ สิ่งมีชีวิตในชุดหมีส่งกลับมา เมื่อตัวเอกเห็นภาพรุ่นพี่ที่โรงเรียนถูกฆ่าตายในสถานีเที่ยงคืนจึงได้ลองสำรวจในโลกแห่งโทรทัศน์ และเรียกเพอร์โซนาออกมาเมื่อถูกชาโดว์โจมตี
พวกตัวเอกทราบว่ามีฆาตกรในอินาบะที่ผลักคนเข้าไปในโลกแห่งโทรทัศน์เพื่อให้ถูกชาโดว์ฆ่าและสถานีเที่ยงคืนจะบอกถึงคนที่จะตกเป็นเหยื่อรายต่อไป พวกตัวเอกต้องช่วยเหลือคนที่ติดอยู่ในโลกแห่งโทรทัศน์ก่อนที่จะถูกชาโดว์ฆ่าตาย และขณะเดียวกันก็ต้องสืบหาฆาตกรด้วยเช่นกัน
สัญลักษณ์ของภาคนี้ก็คือแว่นตาสวมเมื่อสำรวจในโลกโทรทัศน์เพื่อใช้มองทะลุหมอกแห่งความลวง ตัวละครผู้เล่นสามารถควบคุมได้ทุกคนยกเว้นคุมะ ตัวละครในภาคนี้จะเรียกเพอร์โซนาโดยการเรียกไพ่อาร์คานาแล้วใช้อาวุธทำลาย ยกเว้นตัวเอกซึ่งจะใช้มือขยี้ไพ่
โซเชียลลิงก์
โซเชียลลิงก์เป็นระดับความสัมพันธ์ของตัวเอกและตัวละครต่างๆ โดยมีทั้งโซเชียลลิงก์ที่พัฒนาไปเองตามเนื้อเรื่องและโซเชียลลิงก์ที่ผู้เล่นต้องทำอีเวนท์คล้ายกับเกมจีบสาว ซึ่งโซเชียลลิงก์ประเภทหลังนั้นจะมีเนื้อเรื่องย่อยของตัวละครนั้นๆที่ไม่เกี่ยวกับเนื้อเรื่องหลักอยู่ ถ้าผู้เล่นละเลยโซเชียลลิงก์ประเภทหลังนานเกินไปหรือเลือกคำตอบที่ไม่ถูกต้องก็จะกลายเป็น รีเวิร์ส (Reverse) ซึ่งทำให้การผสมเพอร์โซนาของอาร์คานานั้นไม่ได้รับเลเวล และในกรณีของตัวละครหญิงซึ่งเป็นคู่รักของตัวเอกนั้น โซเชียลลิงก์อาจจะกลายเป็น โบรกเคน (Broken) ซึ่งทำให้ผู้เล่นไม่สามารถเรียกเพอร์โซนาในอาร์คานานั้นได้เลย โซเชียลลิงก์ที่อยู่ในสภาพรีเวิร์สและโบรกเคนจะอยู่ในสภาพนั้นจนกว่าจะปรับความเข้าใจกันได้ โซเชียลลิงก์แบบอีเวนท์ส่วนใหญ่จะต้องใช้เวลาในการพัฒนาความสนิทสนมโดยการทำกิจกรรมร่วมกับตัวละครนั้นๆเพื่อเพิ่มความสนิทสนมในแต่ละเลเวล
เมื่อโซเชียลลิงก์ใดๆพัฒนาจนเต็มที่แล้ว ผู้เล่นก็จะสามารถสร้างเพอร์โซนาสูงสุดของอาร์คานานั้นๆได้ โซเชียลลิงก์ก็พัฒนาจนเต็มแล้วนี้จะไม่กลายเป็นรีเวิร์สหรือโบรกเคนอีก
ตัวละครโซเชียลลิงก์ที่เป็นพวกของตัวเอกยังจะมีความสามารถมากขึ้นตามระดับของโซเชียลลิงก์ โดยตัวละครจะมีสามารถช่วยเหลือในขณะต่อสู้มากขึ้น เช่น ช่วยโจมตีหรือสามารถรับการโจมตีที่ทำให้ถึงตายแทนตัวเอกได้ และเมื่อโซเชียลลิงก์ของตัวละครใดพัฒนาจนเต็มที่แล้ว เพอร์โซนาของตัวละครนั้นก็จะกลายร่างเป็นเพอร์โซนาใหม่ที่แข็งแกร่งขึ้น
ตัวละครที่ควบคุมได้
กลุ่มวัยรุ่นที่มีความสามารถในการใช้เพอร์โซนา ซึ่งเป็นร่างของจิตใจ นอกจากตัวเอกซึ่งมีความสามารถตั้งแต่วันแรกที่มาถึงอินาบะแล้ว ตัวละครอื่นๆล้วนแต่ได้พบกับชาโดว์ซึ่งเป็นจิตใจด้านมืดที่ตนไม่ยอมรับ แต่หลังจากที่ตัวเอกโค่นชาโดว์ก็สามารถตั้งสติและยอมรับความจริง ทำให้ชาโดว์นั้นอยู่ในการควบคุมและกลายเป็นเพอร์โซนา ตัวละครเกือบทั้งหมดยกเว้นคุมะเป็นนักเรียนมัทธยมปลายยาโซกามิ เพอร์โซนาเริ่มต้นของตัวละครทั้งหมดในภาค 4 ล่วนแต่มีที่มาจากตำนานของญี่ปุ่น
พากษ์เสียงโดยไดสุเกะ นามิคาวะในภาคภาษาญี่ปุ่น และ จอนนี ยอง บอชในภาคภาษาอังกฤษ
ตัวละครที่เป็นเหมือนตัวแทนของผู้เล่น พ่อแม่ของตัวเอกนั้นต้องเปลี่ยนงานบ่อยครั้ง ซึ่งทำให้เขาต้องย้ายมาเรียนปีสองที่อินาบะตลอดปีนี้ ตัวเอกนั้นเรียกเพอร์โซนา อิซะนะงิ ออกมาด้วยตัวเองเมื่อถูกชาโดว์โจมตีแม้จะไม่เคยพบกับชาโดว์ของตนก็ตาม ตัวเอกเป็นตัวละครเพียงตัวเดียวที่สามารถเปลี่ยนเพอร์โซนาได้ในการต่อสู้ และสามารถเข้าไปยัง"ห้องกำมะหยี่" (Velvet Room) เพื่อรับความช่วยเหลือจากอิกอร์ในกาสร้างเพอร์โซนาได้ ใช้ดาบสองมือเป็นอาวุธ
บุคลิกของตัวเอกนั้นไม่มีรายละเอียดตายตัวมากนัก เนื่องจากเป็นตัวละครแบบตัวเอกเงียบ (Silent Protagonist) ซึ่งผู้เล่นสามารถกำหนดการกระทำได้หลากหลาย
เพอร์โซนาประจำตัว จิไรยะ, ซุซะโนะโอะ
พากษ์เสียงโดยโชทาโร่ โมริคุโบะในภาคภาษาญี่ปุ่น และ ยูริ โลเวนธัลในภาคภาษาอังกฤษ
เพื่อนร่วมชั้นของตัวเอก โยสุเกะเป็นลูกชายของผู้จัดการห้างสรรพสินค้า จูเนส โยสุเกะเป็นคนที่มีนิสัยสบายๆ ซุ่มซ่าม ทะลึ่ง และขี้เล่น ผลการเรียนไม่ดีนัก ตัวเขานั้นคิดว่าเมืองชนบทอย่างอินาบะนั้นน่าเบื่อและหวังว่าจะมีเรื่องที่ทำให้ชีวิตของเขาตื่นเต้นขึ้นมาบ้าง เมื่อซากิ โคนิชิ รุ่นพี่ซึ่งทำงานพิเศษอยู่ที่จูเนสถูกฆ่าตาย โยสุเกะได้ชวนให้ตัวเอกสืบเรื่องนี้โดยเข้าไปในโลกแห่งโทรทัศน์ เมื่อคุมะพาทั้งคู่ไปยังทีวีรัตติกาล ย่านการค้า โยสุเกะได้เจอกับชาโดว์ของตน ซึ่งเยาะเย้ยว่าตัวเขาเองเอาการตายของซากิมาอ้างเพื่อจะได้ผจญภัยเท่านั้น โยสุเกะใช้อาวุธเป็นมีดคู่ เพอร์โซนาของโยสุเกะใช้เวทมนตร์ลมและมีความสามารถที่สมดุล
โยสุเกะเป็นโซเชียลลิงก์ของอาร์คานา แมจิกเชียน เนื่องจากเป็นเป็นลูกชายของผู้จัดการจูเนสซึ่งทำให้ร้านค้าจำนวนมากต้องเลิกกิจการ ทำให้เขาไม่เป็นที่รักของชาวเมืองอินาบะสักเท่าไหร่ นอกจากนั้นพวกนักเรียนที่ทำงานพิเศษยังมักพยายามใช้เส้นสายผ่านเขาอีกด้วย การคบหากับตัวเอกทำให้โยสุเกะรู้สึกตัวว่าเขาเห็นซากิเป็นคนสำคัญจริงๆและเมืองอินาบะก็เป็นสิ่งสำคัญของเขา การที่เขาสืบเรื่องการฆาตกรรมนี้จึงไม่ใช่แค่การหาเรื่องตื่นเต้นอย่างที่ชาโดว์บอกเท่านั้น
เพอร์โซนาประจำตัว โทโมเอะ, สุซุกะ กอนเกน
เพื่อนร่วมชั้นของตัวเอก มีนิสัยร่าเริง ชอบช่วยเหลือผู้อื่น เธอคลั่งไคล้ภาพยนตร์แนวกังฟูและชื่นชมเฉินหลงกับบรูซ ลีอย่างมาก และเธอยังฝึกท่าเลียนแบบในหนังจนสามารถใช้ต่อสู้ได้จริงอีกด้วย เธอสนิทสนมกับโยสุเกะและยูกิโกะมาก ผลการเรียนค่อนข้างอ่อน เมื่อยูกิโกะหายตัวไป จิเอะจึงร่วมกับตัวเอกและโยสุเกะออกตามหาเธอแม้ว่าจะไม่มีพลังเพอร์โซนา ในสถานีเที่ยงคืน ปราสาทเจ้าชาย ที่นี่เธอได้พบกับชาโดว์ของตัวเองที่บอกว่าเธอเองช่วยเหลือยูกิโกะเพราะว่าจริงๆแล้วเธอนั้นอิจฉายูกิโกะซึ่งเป็นกุลสตรีและสวยกว่ามาก การที่ยูกิโกะมักพึ่งพาเธอเสมอนั้นทำให้เธอรู้สึกว่าตนเหนือกว่ายูกิโกะ จิเอะใช้อาวุธเป็นรองเท้าสำหรับเตะศัตรู เพอร์โซนาของจิเอะใช้เวทมนตร์น้ำแข็งแต่เน้นที่ท่าโจมตีทางกายภาพมากกว่า ลักษณะเด่นของเธอก็คือท่าโจมตีสนับสนุนที่จะเตะศัตรูจนกระเด็นหายไปบนท้องฟ้าทำให้ตายทันที
เพอร์โซนาประจำตัว โคโนะฮานะ ซาคุยะ, อะมะเตะระสุ
พากษ์เสียงโดยอามิ โคชิมิซุในภาคภาษาญี่ปุ่น และ อแมนดา วินน์ ลีในภาคภาษาอังกฤษ
เพื่อนร่วมชั้นของตัวเอก เป็นคนเรียนเก่งและสวยมาก เพียงแต่เข้าใจอะไรผิดบ่อยๆ ในช่วงเริ่มเกมนั้นเธอเป็นคนเงียบขรึม แต่จริงๆแล้วเป็นคนเส้นตื้นที่ถ้าถูกใจมุขตลกใดๆแล้วจะหยุดหัวเราะไม่ได้ ลึกๆแล้วเป็นคนเจ้าคิดเจ้าแค้นพอสมควรและฝีมือทำอาหารไม่ได้เรื่อง เธอเป็นลูกสาวของโรงแรมที่มีชื่อเสียงในอินาบะซึ่งมายูมิ ยามาโนะ เหยื่อรายแรกพักอยู่ก่อนตาย เธอถูกนาเมทาเมะผลักเข้าไปในโลกแห่งโทรทัศน์หลังจากที่รายการโทรทัศน์ได้สัมภาษณ์เธอ ยูกิโกะรู้สึกกดดันที่จะต้องสืบทอดกิจการของโรงแรมในอนาคตและหวังว่าจะมีใครมาช่วยเธอให้พ้นจากความกดดันนี้ ความต้องการของเธอทำให้เกิดเป็นสถานีเที่ยงคืนซึ่งเป็นปราสาทยุโรปและชาโดว์ของเธอก็เล่นตามหา "เจ้าชายรูปงาม" ในปราสาทนี้ ยูกิโกะใช้อาวุธเป็นพัดและมีเพอร์โซนาซึ่งใช้เวทมนตร์ไฟกับคาถาฟื้นพลังเป็นหลัก
ยูกิโกะเป็นโซเชียลลิงก์ของอาร์คานา พริสเทส ยูกิโกะนั้นหาทางใช้ชีวิตด้วยตัวเองเพื่อที่จะไปจากอินาบะแทนที่จะรอให้ใครมาช่วย แต่เหตุการณ์ต่างๆทำให้เธอรู้สึกว่าโรงแรมเป็นสิ่งสำคัญของเธอเช่นกัน ในที่สุดแล้วยูกิโกะจึงล้มเลิกความตั้งใจที่จะไปใช้ชีวิตอิสระและพยายามศึกษาเพื่อจะได้สืบทอดกิจการของครอบครัวในอนาคต
เพอร์โซนาประจำตัว ทาเคะมิคาซุจิ, โรคุเทนมาโอ
พากษ์เสียงโดยโทโมคาสึ เซกิในภาคภาษาญี่ปุ่น และ ทรอย เบเกอร์ในภาคภาษาอังกฤษ
รุ่นน้องของตัวเอก คันจิเป็นคนกล้าหาญ แต่อ่อนโยนและชอบงานประดิษฐ์โดยเฉพาะเย็บปักถักร้อย รวมทั้งยังชอบของน่ารักต่างๆ ซึ่งเรื่องนี้ทำให้คันจิมีความกังวลว่าตัวเองอาจจะเป็นพวกรักร่วมเพศและพยายามแสดงพฤติกรรมก้าวร้าวเพราะคิดว่าเป็นพฤติกรรมของลูกผู้ชาย การที่เขาพบกับนาโอโตะซึ่งดูคล้ายเด็กผู้ชายยิ่งทำให้จิตใจของเขาสับสนเข้าไปอีก เรียนไม่เก่ง คันจิถูกนาเมทาเมะผลักเข้าไปในโทรทัศน์หลังจากที่ถูกรายการโทรทัศน์บันทึกภาพขณะที่เขาล้มแก๊งมอเตอร์ไซค์กวนเมืองด้วยตัวคนเดียวและเข้าใจผิดว่าเขาเป็นหัวหน้าแก๊ง ความรู้สึกที่คันจิต้องการให้ผู้คนยอมรับเขาโดยไม่สนใจเรื่องรสนิยมทางเพศทำให้เกิดเป็นสถานีเที่ยงคืนซึ่งเป็นโรงอาบน้ำแบบซาวน่าสำหรับชายล้วนและชาโดว์ก็แสดงท่าทีเป็นเกย์อย่างชัดเจน คันจิใช้วัตถุต่างๆ เช่น เก้าอี้ โต๊ะ แผ่นกระดานเป็นอาวุธฟาด เพอร์โซนาของเขาใช้เวทมนตร์สายฟ้ากับการโจมตีทางกายภาพ
คันจิเป็นโซเชียลลิงก์ของอาร์คานา เอมเพอเรอ ซึ่งคันจิค่อยๆเรียนรู้ว่าทำตัวให้สมเป็นผู้ชายนั้นไม่จำเป็นต้องก้าวร้าวเสมอไป
เพอร์โซนาประจำตัว ฮิมิโกะ, คันเซอง
พากษ์เสียงโดยริเอะ คุกิมิยะในภาคภาษาญี่ปุ่น และ ลอรา ไบเลย์ในภาคภาษาอังกฤษ
รุ่นน้องของตัวเอก เธอเป็นอดีตไอดอลที่มีชื่อเสียงโด่งดังแต่ได้พักงานบันเทิงและกลับมาช่วยงานร้านเต้าหู้ที่บ้านในอินาบะ ในช่วงแรกนั้นเธอพยายามทำตัวเงียบๆ แต่จริงๆแล้วเป็นคนร่าเริงและแสดงท่าทางชอบตัวเอกอย่างชัดเจน ผลการเรียนปานกลาง ชอบทำอาหารรสเผ็ดจัด เธอถูกนาเมทาเมะผลักเข้าไปในโลกแห่งโทรทัศน์หลังจากที่กลับมาอินาบะได้ไม่นานนัก เธอรู้สึกว่าตัวตนที่เธอแสดงออกในขณะที่เป็นไอดอลและทุกคนรู้จักนั้นไม่ใช่ตัวจริงของเธอและอยากให้คนอื่นรู้จักเธออย่างที่เธอเป็นมากกว่า ความต้องการของเธอทำให้เกิดเป็นสถานีเที่ยงคืนซึ่งเป็นคลับเปลื้องผ้าและชาโดว์ของเธอก็แสดงท่าทียั่วยวนกับทุกคน ริเสะไม่ได้ต่อสู้ แต่จะทำหน้าที่บันทึกจุดอ่อนและการป้องกันรวมถึงสแกนความสามารถของศัตรู
ริเสะเป็นโซเชียลลิงก์ของอาร์คานา เลิฟเวอร์ ริเสะนั้นตั้งใจว่าจะไม่กลับไปเป็นไอดอลอีก แต่การที่มีไอดอลคนใหม่ขึ้นมาและจดหมายเรียกร้องจากแฟนตัวยงของเธอทำให้เธอเริ่มรู้สึกตัวว่าเธอรักงานการแสดงจริงๆและตัวตนที่เธอปฏิเสธนั้นก็เป็นส่วนหนึ่งของเธออยู่ดี เธอจึงตัดสินใจว่าจะกลับไปเป็นไอดอลอีกในอนาคต
ลักษณะของริเสะนั้นคล้ายกับนีน่า ทรินิตี้ซึ่งริเอะ คุกิมิยะเป็นผู้พากษ์เสียงในกันดั้มดับเบิ้ลโอ
เพอร์โซนาประจำตัว คินโทกิ โดจิ, คามุย
พากษ์เสียงโดยคัปเป ยามางุจิในภาคภาษาญี่ปุ่น และ เดฟ วิทเทนเบิร์กในภาคภาษาอังกฤษ
ในฉบับภาษาอังกฤษ ถูกเปลี่ยนชื่อเป็นเท็ดดี้ - Teddie ชุดหมีประหลาดซึ่งตัวเอกพบในโลกแห่งโทรทัศน์และสามารถสร้างทางออกไปจากที่นั่นได้ คุมะไม่รู้ว่าตัวเองเป็นใคร ภายในชุดหมีของเขาเป็นแค่ความว่างเปล่าเท่านั้น คุมะยังเป็นคนทำแว่นสำหรับมองทะลุหมอกในโลกแห่งโทรทัศน์ให้ทุกคนอีกด้วย เขามักสงสัยว่าตัวเองเป็นอะไรกันแน่ถึงได้อยู่ในโลกแห่งโทรทัศน์ มีนิสัยเจ้าชู้ หลงตัวเอง ชอบของหวาน และชอบปล่อยมุขฝืดๆซึ่งเป็นการเล่นคำกับคำว่าหมี (คุมะ ในภาษาญี่ปุ่น และ แบร์ ในภาษาอังกฤษ) ในช่วงเริ่มเกมนั้น คุมะทำหน้าที่บันทึกจุดอ่อนและการป้องกันของศัตรู ในการต่อสู้กับชาโดว์ของริเสะซึ่งสามารถสแกนความสามารถของทุกคนได้ คุมะได้ระเบิดพลังออกมาจนตัวเองแบนแฟบแต่ก็ล้มชาโดว์ของริเสะได้ แต่ความสับสนในตัวตนของเขาก็ทำให้เกิดชาโดว์ที่เข้าโจมตีทุกคน
หลังจากที่ได้เพอร์โซนามาแล้ว คุมะยังได้ร่างมนุษย์ซึ่งเป็นเด็กหนุ่มรูปงามที่อยู่ในชุดหมีของเขา คุมะได้ออกมาจากโลกแห่งโทรทัศน์และพักอยู่กับโยสุเกะโดยทำงานเป็นพนักงานพิเศษที่จูเนสในฐานะแมสคอตของห้าง คุมะต่อสู้โดยใช้กงเล็บเป็นอาวุธ และมีเพอร์โซนาซึ่งใช้เวทมนตร์น้ำแข็งกับคาถารักษาต่างๆเป็นหลัก ในที่สุด คุมะได้รู้ว่าตนก็เป็นชาโดว์แต่เป็นชาโดว์ที่อยากเป็นมิตรกับมนุษย์จึงใช้ร่างที่ดูน่ารัก ถ้าผู้เล่นจบเกมแบบแย่ คุมะก็จะกลับไปยังโลกโทรทัศน์โดยไม่กลับมาอีก ในฉากจบแบบธรรมดานั้นเขาจะพักอยู่ในโลกมนุษย์กับโยสุเกะเป็นการถาวร ส่วนในฉากจบอย่างสมบูรณ์ คุมะจะทำหน้าที่ปกป้องโลกแห่งโทรทัศน์ที่กลับเป็นดินแดนอันสวยงามหลังจากที่อิซะนะมิถูกทำลายไปแล้ว
คุมะเป็นโซเชียลลิงก์ของอาร์คานา สตาร์ ซึ่งเป็นโซเชียลลิงก์ที่จะพัฒนาไปเองตามเนื้อเรื่อง
เพอร์โซนาประจำตัว สุคุนะ ฮิโคนะ, ยามาโตะ ทาเครุ
พากษ์เสียงโดยโรมิ ปาคุในภาคภาษาญี่ปุ่น และ ซูซาน ดาเลียนในภาคภาษาอังกฤษ
รุ่นน้องของตัวเอก เป็นผู้สืบเชื้อสายของตระกูลชิโรงาเนะซึ่งเป็นตระกูลนักสืบชื่อดัง เรียนเก่งและฉลาด ภายหลังชาโดว์ของนาโอโตะได้เปิดเผยว่าจริงๆแล้วนาโอโตะเป็นเด็กผู้หญิง แต่ชอบแต่งกายแบบผู้ชาย เพราะเธอต้องทำงานในสถานที่ที่มีผู้ชายทำงานเสียส่วนใหญ่ จึงทำให้มีนักเรียนที่ชอบเธอมากมายทั้งชายและหญิง กรมตำรวจของญี่ปุ่นได้ส่งเธอมาช่วยสืบคดีฆาตกรรมลึกลับในอินาบะ เธอเป็นคนแรกนอกจากพวกตัวเอกที่สามารถโยงการหายตัวไปของยูกิโกะกับคดีฆาตกรรมได้ เมื่อตำรวจจับมิตซึโอะ คุโบได้ เธอรู้ว่าการฆาตกรรมโมโรกะนั้นเป็นเพียงคดีเลียนแบบและได้จงใจให้สัมภาษณ์ทางโทรทัศน์จนถูกนาเมทาเมะผลักเข้าไปในโทรทัศน์เพราะรู้ว่าพวกตัวเอกมีส่วนเกี่ยวข้องกับคดีนี้ ความรู้สึกไม่พอใจที่ตนเป็นเด็กและเป็นผู้หญิงนั้นได้กลายเป็นสถานีเที่ยงคืนซึ่งมีลักษณะคล้ายกับฐานลับขององค์การร้ายในภาพยนตร์สำหรับเด็ก ชาโดว์ของนาโอโตะนั้นมีบุคลิกสลับกันระหว่างเด็กขี้แยกับนักวิทยาศาสตร์ที่ยุให้นาโอโตะทำการผ่าตัดเปลี่ยนร่างกาย นาโอโตะใช้ปืนพกเป็นอาวุธและมีเพอร์โซนาซึ่งเน้นด้านการโจมตีทั้งทางกายภาพและเวทมนตร์แสงกับความมืด
นาโอโตะเป็นโซเชียลลิงก์ของอาร์คานา ฟอร์จูน คนรับใช้ในบ้านของเธอนั้นได้จัดฉากคดีขึ้นมาซึ่งนาโอโตะและตัวเอกได้ช่วยกันไขปริศนา การไขคดีนี้ทำให้เธอรู้สึกว่าตัวเธอเองรักงานนักสืบขนาดไหนและตัดสินใจจะมุ่งมั่นเป็นนักสืบโดยไม่สนใจความแตกต่างทางเพศ
ตัวละครสำคัญอื่นๆ
พากษ์เสียงโดยอันโช อิชิซึกะในภาคภาษาญี่ปุ่น
ลุงซึ่งตัวเอกไปอาศัยอยู่ด้วย เรียวทาโร่เป็นตำรวบสืบสวนและทุ่มเทให้กับการสืบสวนคดีลึกลับในอินาบะอย่างมาก ภรรยาของเรียวทาโร่นั้นเสียชีวิตจากอุบัติเหตุเมื่อนานมาแล้ว เมื่อรู้ว่าตัวเอกเข้าไปเกี่ยวข้องกับคดีนี้เขาก็พยายามห้าม แม้จะไม่รู้เรื่องของโลกแห่งโทรทัศน์เลย แต่สัญชาตญาณนักสืบของเขาก็ทำให้เขาคาดเดาผู้ต้องสงสัยได้ เรียวทาโร่นั้นประสพอุบัติเหตุจนบาดเจ็บสาหัสจนต้องเข้าโรงพยาบาลเมื่อขับรถไล่ตามนาเมทาเมะที่ลักพาตัวนานาโกะไป
เรียวทาโร่เป็นโซเชียลลิงก์ของอาร์คานา ไฮโรแฟนท์ เรียวทาโร่นั้นยังคงสืบเรื่องของรถที่ชนภรรยาของเขาตายเมื่อหลายปีก่อนแม้ว่าแทบจะไม่มีเงื่อนงำใดๆเลยก็ตาม ตัวเอกทำให้เรียวทาโร่รู้ตัวว่าจริงๆแล้วเขาเพียงแต่พยายามหลีกเลี่ยงความจริงที่ว่าเขาทำหน้าที่พ่อได้ไม่ดีนักโดยเอาการสืบคดีมาเป็นข้ออ้าง
พากษ์เสียงโดยอาเคมิ คันดะในภาคภาษาญี่ปุ่น และ แคเรน สตราสแมนในภาคภาษาอังกฤษ
ลูกสาวของเรียวทาโร่ เรียนอยู่ชั้นประถม เนื่องจากเสียแม่ไปตั้งแต่เด็กๆและเรียวทาโร่มักทำงานดึกโดยไม่ได้กลับบ้าน นานาโกะจึงเป็นเด็กที่มีความรับผิดชอบสูงเกินตัว ชอบดูโทรทัศน์และการเดินซื้อของที่ห้างสรรพสินค้าจูเนส ในช่วงแรกนั้นเธอค่อนข้างขี้อาย แต่ก็รักตัวเอกเหมือนพี่แท้ๆ เธอยังเป็นแฟนตัวยงของริเสะอีกด้วย เนื่องจากเป็นเด็กดีทำให้เธอเป็นที่รักของพวกตัวเอกอย่างมาก
หลังจากที่นานาโกะถูกนาเมทาเมะจับตัวและพาเข้าไปในโลกแห่งโทรทัศน์นั้น จิตของเธอได้สร้างสถานีเที่ยงคืนเป็นดินแดนบนท้องฟ้าคล้ายกับสวรรค์เพราะคิดถึงแม่ที่ตายไปแล้ว แต่เพราะเป็นเด็กและเธอรู้ว่าเธอยังมีพ่อและพวกตัวเอกที่รักเธออยู่ ทำให้เธอไม่ถูกชาโดว์ของตนเองโจมตี เมื่อพวกตัวเอกช่วยเธอออกจากโลกโทรทัศน์ได้ เธอก็ต้องเข้าโรงพยาบาลเพื่อรักษาตัวจากการบาดเจ็บเพราะถูกนาเมทาเมะที่เริ่มเสียสติจับเป็นตัวประกันและอาการเหนื่อยอ่อนเมื่ออยู่ในโลกแห่งโทรทัศน์ อาการของเธอทรุดหนักลงจนหัวใจหยุดเต้นหลังจากนั้นไม่นานนัก ซึ่งถ้าผู้เล่นเลือกให้โยสุเกะผลักนาเมทาเมะเข้าไปในโทรทัศน์เป็นการล้างแค้น นานาโกะก็จะตายและเกมจะจบลงแบบแย่ที่สุด แต่ถ้าผู้เล่นเลือกตัวเลือกที่ถูกต้อง เกมก็จะดำเนินต่อไปพร้อมกับที่นานาโกะฟื้นขึ้นมาราวกับปาฏิหาริย์
นานาโกะเป็นโซเชียลลิงก์ของอาร์คานา จัสติส นานาโกะมักตั้งคำถามแบบเด็กๆเกี่ยวกับเรื่องต่างๆ การที่เรียวทาโร่ไม่ค่อยจะได้ทำหน้าที่พ่อทำให้ทั้งคู่ไม่ค่อยเข้าใจกันนัก
พากษ์เสียงโดยอิซามุ ทาโนะนากะในภาคภาษาญี่ปุ่น และ แดน วอเรนในภาคภาษาอังกฤษ
ชายจมูกยาวผู้ลึกลับที่อยู่ในห้องกำมะหยี่เพื่อช่วยเหลือผู้ใช้เพอร์โซนาซึ่งมีชะตากรรมอันยิ่งใหญ่ โดยอิกอร์จะเป็นผู้ทำหน้าที่ผสมเพอร์โซนาให้ อิกอร์เป็นตัวละครที่ปรากฏตัวในเกมชุดเพอร์โซนาทุกภาค รวมถึงอนิเมะ เพอร์โซนา ทรินิตีโซลด้วย
ผู้ช่วยของอิกอร์ซึ่งอยู่ในห้องกำมะหยี่ เป็นพี่น้องกับเอลิซาเบทในภาค 3 มากาเร็ตทำหน้าที่บันทึกข้อมูลเพอร์โซนาเพื่อให้ผู้เล่นสามารถเรียกได้ในภายหลัง นิสัยอย่างหนึ่งของเธอก็คือการที่ชอบเล่าเรื่องตลกซึ่งแสนฝืด มากาเร็ตยังปรากฏตัวเป็นบอสพิเศษซึ่งแข็งแกร่งที่สุดในเกมอีกด้วย
มากาเร็ตเป็นโซเชียลลิงก์ของอาร์คานา เอมเพรส